# **RAST**

# **BÅLBRENNING**

*Hentet fra ut.no*

*Ha gjerne et måltid ute i naturen. Det er både sosialt og en opplevelse å lage god mat sammen på bål. Mat på bål kan skape fin stemning og er en naturopplevelse i seg selv.*

*Dette krever god planlegging av sted, innkjøp, frakt og fordeling av oppgaver!*

**Regler og båltips**

* Det er lov å brenne bål i utmark fra 16. september til 14. april.

Bålbrenning er strengt forbudt i og i nærheten av skogsvegetasjon f.o.m.15. april t.o.m. 15. september.

* I sommerhalvåret er det kun lov til å brenne bål i strandkanten med god avstand til vegetasjon.
* En del steder finnes det bålplasser allerede. Bruk disse om du har muligheten.
* Bruk steiner til å bygge en liten bålplass med «gulv» og «vegger».
* Tenk igjennom hvor du bygger bålet. Velger du galt sted, får du røyk i ansiktet uansett hvor du sitter.
* Sanker du feil ved, vil den brenne dårlig og avgi masse røyk, eller i verste fall dø ut. Ha alltid tørr never og fyrstikker i en vanntett beholder.
* Lag aldri større bål enn at du har kontroll over det.
* Vurder vind og tørrhet i vegetasjonen før du fyrer opp bål. Tenn ikke opp bål i sterk vind. Gnistene kan blåse av sted og sette fyr på skogen.
* Slukk bålet ordentlig før du går fra det. Dynk bålplassen godt med vann, helt til det ikke ryker lenger.
* Rydd bålplassen fint etter deg. Etterlat færrest mulig spor.

*Hentet fra ut.no*